Тога ради Милош је сазвао народну скупштину у Београд, на дан Андреје Првозваног, 30. новембра, кога су дана Срби под Карађорђем заузели Београд. Депутати, кнезови и старешине народне, још пре тога стигли су у Београд. У распису који је том приликом издан тачно се одређује ко се све позива на скупштину, али могао је доћи и сваки други, непозвани грађанин, само ако је бмо „отмен“. Окупштини је на тај начин присуствовало неколико хиљада људи који су се сами морали бринути за стан и за храну, за себе као и за своју пратњу, коње, итд. То је, у ствари, био скуп најзнаменитијих људи другог устанка, један скуп најугледнијих народних представника који су били сјајно обучени и одевени. Једно одељење униформисане народне војске која је мало пре тога времена образована, са музиком, дошло је у Београд ради народног „увеселенија" a Београђани Срби нису знали да нађу добољно начина да искажу своје одушевљење.